તાપસી પન્નુની ફિલ્મ ‘નામ શબાના’ના પ્રમોશનના શૂટિંગ દરમ્યાન સુનીલની સાથે અલી અને ચંદને પણ હાજરી નહોતી આપી. કપિલના લોકો સાથેના વ્યવહારને લઈને તેઓ પણ કંટાળી ગયા છે. તેથી શોની ãસ્ક્રપ્ટમાં ફેરફાર કરીને કિકુ અને કપિલે શોનું શૂટિંગ કરવું પડ્યું હતું. ત્યાર બાદ વિદ્યા બાલનની ‘બેગમ જાન’ના પ્રમોશન વખતે પણ તેમણે હાજરી નહોતી આપી. તેથી અન્ય કૉમેડિયનને શો માટે બોલાવવામાં આવ્યો હતો. સુનીલ આ શોમાં ડબલ પૈસા આપવામાં આવે તો પણ ફરી હાજરી આપવા તૈયાર નથી. શોના પ્રોડ્યુસર, ચૅનલ તેમ જ નવજોત સિંહ સિદ્ધુએ પણ સુનીલને સમજાવવાનો પ્રયત્ન કર્યો હતો, પરંતુ તમામ મહેનત પાણીમાં ગઈ છે. સુનીલ તેના નિર્ણય પર અડીખમ છે. જોકે ચૅનલનું કહેવું છે કે તેણે કપિલ શર્માના પ્રોડક્શન સાથે નહીં, પરંતુ ચૅનલ સાથે કૉન્ટ્રૅક્ટ કર્યો છે. તેથી સુનીલે વિચારવા માટે થોડા દિવસ માગ્યા છે. હવે તે શું નિર્ણય લે છે એની રાહ જોવાઈ રહી છે.